钦定古今图书集成/明伦汇编/官常典/第540卷 > 和勇
## 钦定古今图书集成/明伦汇编/官常典/第540卷 > 和勇

按《明外史》本传：“勇初名脱脱孛罗，和宁王阿鲁台孙
也。阿鲁台既为瓦剌脱欢所杀，子阿卜只奄穷蹙，款
塞来归，宣宗授以左都督，赐第京师。卒，勇袭指挥使，
带俸锦衣卫，积功至都督佥事。天顺元年，诏加同知，
赐姓名。久之，以两广多寇，命充游击将军，统降夷千
人往讨。时总兵颜彪无将略，贼势愈炽。会广西巡抚”
吴祯杀降冒功，得优赏。彪效之，亦杀平民报捷。朝廷

雍征大藤峡贼，诏勇以所部从征。其冬，贼大破，进左
都督，增禄百石。三年召督效勇营训练。寻上言：“大藤
峡之役，臣与赵辅同功。辅还京，馀贼复叛，臣亲捣贼
巢，絷其魁，诛其党，还被掠男女四千人。今辅已封伯，
而臣止进秩，惟陛下怜察。”宪宗以勇再著战功，特封
靖安伯。十年卒。谥武敏，世袭指挥使。勇性廉谨，在两
广时，诸将多营私渔利，勇独无所取，时论称之。